Bisnap er som den eneste nordjyske strand med i konkurrencen om at blive Danmarks bedste.

Bisnap Strand er den eneste nordjyske strand, der er gået videre i rejseliv.dks konkurrence om at vinde den flotte titel som Danmarks Bedste Strand anno 2013. Konkurrencen afgøres ved at borgere selv kan stemme på deres "favorit-strand". Stranden ved Bisnap ligger tæt ved et sommerhusområde, og er besøgt af mange hvert år. Det særlige ved den nominerede strand i Nordjylland er, at den er meget lavvandet, og derfor meget børnevenlig. Stranden har også det Blå Badevandsflag. Man kan stemme på sin yndlingsstrand indtil den 20. juni, og vinderen offentliggøres den 29. juni. Du kan stemme her: https://bdipermission.wufoo.com/forms/danmarks-bedste-strand/